تورکیه-‌دن 8 آیدا 85 میلیون 386 مین دو‌لارلیق بلغور صادر ائدیلیب.
گونئی-دوغو آنادولو تاخیل، پاخلا، یاغلی توخوم‌لار و محصول‌لاری صادراتچیلاری بیرلیگی‌نین صدری جلال کادواوغلو، بولغور صنایعچی لری درنگی‌نین صدری بکر سیتکی دایی اوغلو و سئکتور نوماینده‌لری بیر آرایا گلدی.
کادواوغلو بورا‌داکی چیخیشیندا آنادولونون برکتلی تورپاق‌لاریندا یئتیش‌دیریلن بوغدا‌دان بؤیوک زحمت نتیجه‌سینده الده ائدیلن بلغورون دونیادا تانیدیلماسی اوچون لازیمی سعی‌لرین گؤستریله‌جگینی بیلدیریب: "تورکیه-‌ده ایلده 1 میلیون 200 مین تون‌دان چوخ بلغور تولید اولونور. بلغور تولیدیمیزین تقریباً 250 مین تونو صادراتا یؤنه‌لیک‌دیر. 2023-جو ایلین ژانویه -آوقوست آیلاری دؤورونده اؤلکه ده 85 میلیون 386 مین دو‌لارلیق بلغور صادر ائدیلیب کی، بونون 39 میلیون 939 مین دو‌لاری یئرلی شیرکت‌لر طرفیندن حیاتا کئچیریلیب. بلغور داها چوخ یاخین دوغو اولکه لرینه صادر ائدیلیب. اؤلکه ده بلغور صادراتیندا عراق بیرینجی، روسیا ایکینجی، سوریه ایسه اوچونجو یئرده‌دیر".
